text: مكعبات طبقات التشيز كيك
text: #000003
text: بسكويت،تشيز كيك،جبنة،حلى،زبدة،شوكولا،شوكولا على حليب،شوكولا مرة،كريم سائل،كريم فريش،كيري،وصفات حفلات
text: #000008
text: وصفات تانية ممكن تعجبك
text: #000009
text: و هي كمشة بوسات لانك نزلتي الوصفة :p حطيت هالوجه لانو مافي وجه عم يبوس ههههههههه
  بس الي سؤالين من بعد اذنك
  بالنسبة للبنه :
  نحنا اللبن اللي عندنا كلو بقر و طعمه حلو و منشفه لصير لبنة و ما بتشبه اللبنة السوريه لانها خفيفة الحموضة .. بيمشي حالها وللا الافضل اني حط جبن فيلادلفيا اللي اسمها FROMAGE FRAIS
  طعمتها ع حموضة يا ترى شو رأيك
text: #000012
text: السؤال التاني بخصوص طبقة البسكويت
  بينفع انو نبدل طبقة البسكويت بعجينة الباف باستري يمكن بلشت اعفس ههههه :grin
text: #000013
text: و الله يخليلنا ياكي و لا يحرمنا وصفاتك و تجاربك 8)
text: #000015
text: ههه حسبت حالي اول وحدة بترد يالله معلشي :sigh
  حبيبتي كان بدي اسالك لو مافي ازعاج فيني استبدل عجينة بالسكويت ببسكويت سادة معجون بالزبدة ولا ما خرج؟؟؟
text: #000019
text: السلام عليكم ورحمة الله وبركاته
  كيفكو ياجماعة كتييير مشتقالكو... بس توجيهي ماخدني عن النت كلو تقريبا حبيت اهني خالتو منى صابوني بهالانجاز منو لاعلى انشاءالله كتيييييييير كنت بستنى طريقة للتشيز كيك يسلمو كتيير انشاءالله بجربها وبتعجب الاهل والاحباب يارب:)
text: #000032
text: باف باستري , هلا ما اتوقع رح تزبط يمكن لان الباف باستري رح تشتش و تتشرب الطبقة البيضا , بس فيك تستعملي بسكويت و زبدة
text: #000036
text: بنصحك تعملي نواشف و اشيا بتتاخد بالقطع , متل ميني بيتزا و فطاير مشكلة , ناغيت دجاج , كب كيك , سندويش صغير دجاج مع مايونيز , ميني برغر هيك اشياسهلة لحتى ياكلوها الاولاد و اذا تركوا شي بيصير الهدر ااقل
text: #000039
text: صحتين و الف الف هنا على كل شي جربتيه , ان شاء الله وجك ابيض دوما
  و اكيد فيك تستعملي بسكويت مطحون مع زبدة و العيار تقريبا لكل 4 علب بسكويت بيلزمنا باكيت زبدة بقى انت فيكي تحددي سماكية طبقة البسكويت على زوءك و تستعمل المقدار كله او تلات ارباعه حسب ما بتحبي
text: #000042
text: فيك تستعملي الفيلادافيا بتطلع بتجنن , الموزاريلا ما الها علاقة ابدا هون
text: #000043
text: ايا سؤال تاني من عيوني
text: #000044
text: والله احلى وصفات انا كتير حابه اتعرف عليكي يا ست منى وكتير معجبه بشخصيتك واكلاتك والتشييز كيك حابه كتير جربو وانشالله ينجح معي لاني مبتدئة بتحضير الاكل كتير وفوق ماتتصوري وشكرا كتير على هالوصفات بجد اكتر من رائعة
text: #000046
text: في الحشوة ثلث كوب نشا , بس في طريقة التحضير مش موجود مع باقي المكونات في الخلاط , وكمان في الوصفة الأصلية التشيز كيك الرخامية مش موجود النشا في الحشوة . هل هو موجود أو لأ ؟ مع إني ماحطيته في الحشوة , بس حبيت أتأكد .
text: #000052
text: يييي لاروشة , النشا ضروري و خصوصا اذا استعملتي الحليب , لان بالوصفة القديمة ما كان في هل الكوب الزيادة , صح حقك علي انا نسيانة هل الاضافة في الطريقة :roll
  بقى الله يستر رح استنى شو صار معك
text: #000053
text: تاني شي استمتع جدا بالجمل الي كتبتيها عن اديسون , بالفعل الواحد لازم يخليها حلقة بودانه , دوما الياس مو من الحيياة :zzz
text: #000054
text: ورق الزبدة منلاقيه بمحلات بيع معدات الكيك و ممكن بمحلات المختصة بالخياطة و فائدته انه بيمنع الكيك من الالتصاق بالقالب و اذا ما حطيتيه بيمشي الحال بس رح تتغلبي وقت تطالعي القطع من القالب
text: #000056
text: ما جربت الشوكولا السائلة بس اتوقع بتصير , و الكريم السائل هو شي متل الحليب بلونه بس اكثف منه و متوفر بنوعين شي للحلو و شي للطبخ و لما منخفقه رح ينتفخ و يصير متل الكريم شانتيه و هو متوفر بكل المولات بعلب كرتون
text: #000057
text: السلام عليكم مدام منى الله يعطيكي العافية شو هك وصفات الي بتجنن عن جد الواحد ما بيقدر ابدا يقاوم انو يجرب. بس اذا بتريدي عندي سؤالين:1شو مقاس البيركس.
  2 شو اسم نوع الشوكولا الي بتستعمليه.
text: #000059
text: البايركس هو القياس المتوسط و الشوكولا استعمل شوكولا لي , شفتها اطيب شي و متوفرة على الاغلب بكل المولات
text: #000061
text: ميرسي يا منى على هالترحيب اللطيف بيسعدني كتير انضمامي لموقع فيه هيك شيف مميزة ومثابرة سورية
  كرات اللحمة المفاجأ طلعت طيبة كتير
  ومبارح كمان عملت مطبق الكوسا وكمان طيب يسلمو هالايدين
  بالمناسبة منى شفت فلم
  هالفلم عن شيفتين وحدة مشهورة وكبيرة امريكية عاشت بفرنسا مثلت دورهاميريل ستريب والتانية امريكية صغيرة معجبة فيهاكتيرر بدأت مشورها ع النت
  كتيرررر بيشبهك هالفلم لازم تشوفيه في حال ما كنت شايفتيه من قبل
text: #000062
text: مرحبا مدام منى أنا مبارح جربتو بالليل بس ما بعرف ليش ما طلع 3 طبقات طلع طبقة البسكوت وطبقة بيضة فيها بقع شوكولا .شكرًا كتير
text: #000065
text: :roll يا ترى خلطي الشوكولا مع كوب من المزيج و الا ااقل؟
text: #000066
text: اذا بتريدي قوليلي شو اعمل حتى يطلع شكلو مثل الصورة لان الطعمة كتيرررررررررر طيبة والكبار حبوه قبل الصغار
text: #000068
text: ليش نصنع البسكويت؟ ليش ما منستعمل بسكويت سامي المعروف باسم بسكويت الشاي؟؟؟؟؟؟؟ :sigh
text: #000069
text: مرحبامدام منى، تسلم إيدكي على هالوصفات الرائعة....أنا الحمد لله شاطرة كتير بالطبخ بس للأسف لسه كتييييير جديدة عالحلو. هلأ أنا جربتها بس ما طلعت معي متل الصورة :cry. اول شي حسيت الشوكولا قليل شوي مع إنو إستعملت المقادير بالظبط؟؟. وتاني شي طلع البسكويت شوي اله طعمت طحين ومو كتير متماسك ياترى شو السبب؟؟. كمان ممكن استبدلها بخلطة البسكويت تبع التشيز كيك العادي؟ممكن أحطها بالفرن؟؟ لا تواخذيني الله يخليكي والله يجزيكي كل خير يارب
text: #000070
text: وهي صورة تطبيقي للوصفة بس أنا قللت من طبقة الشوكلاته.. شكرا إلك مرة تانية
text: #000076
text: وانا جربتو من يومين طبعا طلع بيجنن وهلا بحب اقلك انو رح صير طبق وصفاتك على العمياني من جد صار طبقت كذا وصفه من عندك وكل شي عبيطلع شي ببيض الوجه الله يوفقك يارب ويحققلك مراد قلبك بس انا عندي سؤال انو طعم الجبنه ماكان واضح كتير هلا هو هيك اصولو ولا لأ مابعرف او انا شكيت انو تكون الشوكولا هي اللي طعمتا اقوى مابعرف المهم طلع شي طيييييييييييب كتير ويسلمو ايديكي كتير
text: #000077
text: اه ونسيت اقلك انو انا عملت اضافه بسيطه حطيت برش الشوكولا فوق الجاتو قبل التقديم عطا منظر كتير حلو حبيت قلك هالاضافه :grin
text: #000078
text: اليوم عملت هالوصفة وطلعت كتير كتير طيبة واكتر شي عجبني هو طبقة البسكوت طلعت مقرمشة وهشة بنفس الوقت شي ناهي تمام بس الشكل طلع اقرب للمكعبات الرخامية مابعرف ليش ماطلع طبقات على كل حال طيب جدا جدا
  وانا اكلته هو وسخن يعني لسه مادقته هو وبارد
  يسلم دياتك على كل الوصفات
text: #000079
text: انا جديده هون وكتييير معجبه بالموقع والوصفات واهم شي بتفاعلك مع المشتركين والاسئله الي بيطرحوها يعطيكي الف عافيه ..
  انا جربت هالوصفه امبارح وطلعت كتير طيبه بس طبقة الشوكولا ما طلعت عالوجه لفوق متل ما حكيتي ضلت متموجه بالخليط الابيض ..
  بس حابه اعرف اذا في غلط عملته مثلا ما خلا خليط الشوكولا ينفصل مشان لما اعمل الوصفه مره تانيه اضبطها اكتر ..
  بتزكر زمان كنت اعمل تشيز كيك ساده بس كنت اخبزه بحمام مائي .. معقول تطلع النتيجه افضل بهالوصفه اذا انخبز بحمام مائي ؟؟
text: #000080
text: مرحبا سيدة منى, شكل الوصفة: مكعبات طبقات التشيز كيك رائعة, بدي جربا انشاء الله بس بدي أسألك سؤال وقت بتصبي المزيج فوق العجينة الباردة ما بتتركي بالبراد مشان يجمد قبل ما تحطي فوقه الشوكولا, لأنو إذا حطيتي فورا الشوكولا بدون ينخلطوا مع بعض ؟
text: #000083
text: وكمان سؤال أنا بستعمل فانيليا الظروف بيصير ؟ وقديش بحط ظرف كامل ؟
text: #000084
text: لا ما بخليه بالبراد , ما في داعي , انت اتبعي الوصفة بالحرف و بتزبط ان شا الله
  اكيد بيصير الفانيليا البودرة , حطي الظرف كله
  ايا سؤال من عيوني التنتين
text: #000085
text: لا ما بخليه بالبراد , ما في داعي , انت اتبعي الوصفة بالحرف و بتزبط ان شا الله
  اكيد بيصير الفانيليا البودرة , حطي الظرف كله
text: #000086
text: ايا سؤال من عيوني التنتين
text: #000087
text: ني معناها فرنك كان واطي زيادة عن اللزوم ، يا ترى شو نوعية فرنك لحتى ااقدر فيدك مشان الكيك
  هههههه برافو عليك ، ما في فشل في تجارب ع طريق النجاح
text: #000089
text: ني معناها فرنك كان واطي زيادة عن اللزوم ، يا ترى شو نوعية فرنك لحتى ااقدر فيدك مشان الكيك
text: #000090
text: بدي عيد المحاولة بس بدي استفسر شوي من بعد اذنك، هي لازم تنشف ولا بتضل رطبة؟ وطبقة البسكويت من تحت بتكون مفتفتة شوي؟
  وبتنفش وبترتفع بالفرن متل الكاتو ولا مالا زم هيك تعمل؟ انا ارتفعت معي وبعدين هبطت
  وبينفع استعمل جبن المثلثات بدل كري؟
  آسفة عالاطالة بس أنا جديدة على هالنوع من الحلويات وبدي ينجح معي وشكرا كتير الك ولموقعك الرائع
text: #000092